CELEX: 62017CN0309
Language: hu
Date: 2017-05-29 00:00:00
Title: C-309/17. sz. ügy: A Hanseatisches Oberlandesgerichts in Bremen (Németország) által 2017. május 29-én benyújtott előzetes döntéshozatal iránti kérelem – Stadtwerke Delmenhorst GmbH kontra Manfred Bleckwehl

25.9.2017   
            
            
               HU
            
            
               Az Európai Unió Hivatalos Lapja
            
            
               C 318/4
            
         A Hanseatisches Oberlandesgerichts in Bremen (Németország) által 2017. május 29-én benyújtott előzetes döntéshozatal iránti kérelem – Stadtwerke Delmenhorst GmbH kontra Manfred Bleckwehl
   (C-309/17. sz. ügy)
   (2017/C 318/05)
   Az eljárás nyelve: német
   
      A kérdést előterjesztő bíróság
   
   Hanseatisches Oberlandesgerichts in Bremen
   
      Az alapeljárás felei
   
   
      Felperes: Stadtwerke Delmenhorst GmbH
   
      Alperes: Manfred Bleckwehl
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a földgáz belső piacára vonatkozó közös szabályokról és a 98/30/EK irányelv hatályon kívül helyezéséről szóló, 2003. június 26-i 2003/55/EK európai parlamenti és tanácsi irányelv (1) A. mellékletének b) és c) pontjával összefüggésben értelmezett 3. cikkének (3) bekezdését, hogy a földgázfogyasztóknak a gázszolgáltatás várható tarifamódosításának feltételeiről, indokáról és mértékéről megfelelő időben és közvetlenül történő tájékoztatásának elmaradása kizárja egy ilyen tarifamódosítás érvényességét?
            
         
               2)
            
            
               Ha az erre a kérdésre igenlő válasz adandó:
               Alkalmazható-e közvetlenül a földgáz belső piacára vonatkozó közös szabályokról és a 98/30/EK irányelv hatályon kívül helyezéséről szóló, 2003. június 26-i 2003/55/EK európai parlamenti és tanácsi irányelv A. mellékletének b) és c) pontjával összefüggésben értelmezett 3. cikkének (3) bekezdése 2004. július 1-jétől a magánjog alapján (német GmbH-ként) létrehozott földgázellátó vállalkozásokkal szemben, mivel ezen irányelv említett rendelkezései tartalmi szempontból feltétlenül és ezáltal további átültető aktus nélkül alkalmazhatók, és a polgár számára jogokat biztosítanak olyan szervezetekkel szemben, amelyek magánjogi formájuk ellenére állami irányítás alatt állnak, tekintve, hogy az állam a vállalkozás egyedüli tulajdonosa?
            
         
      (1)  HL L 176., 57. o.; magyar nyelvű különkiadás 12. fejezet, 2. kötet, 230. o.